Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7541. Il-EUR-Lex hu l-aċċess fuq l-Internet għal-liġi Ewropea. Il-maġġornaza tal-Kumitat Konsultattiv taqbel mad-definizzjoni tal-Kummissjoni Ewropea tas-suq tal-prodott rilevanti li tinkludi: Is-suq tal-operaturi għall-aċċess għad-diżaggregazzjoni taċ-ċirkwiti lokali (LLU); kif ukoll Is-suq tal-bejgħ bl-imnut tal-massa għal servizzi tal-broadband offruti f'post fiss. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li s-suq ġeografiku rilevanti huwa t-territorju kollu tas-Slovakkja. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li, mill-inqas bejn it-12 ta' Awwissu 2005 u l-31 ta' Diċembru 2010, Slovak Telekom kellha pożizzjoni dominanti fis-suq. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li, mill-inqas bejn it-12 ta' Awwissu 2005 u l-31 ta' Diċembru 2010, Slovak Telekom kellha pożizzjoni dominanti fis-suq tal-konsumaturi. Minoranza tastjeni. Il-maġġornaza tal-Kumitat Konsultattiv taqbel mal-Kummissjoni li Slovak Telekom abbużat mill-pożizzjoni dominanti tagħha fis-suq rilevanti billi rrifjutat li tforni l-prodotti tagħha lil operaturi alternattivi bejn it-12 ta' Awwissu 2005 u l-31 ta' Diċembru 2010. Minoranza tastjeni. Il-maġġornaza tal-Kumitat Konsultattiv taqbel mal-Kummissjoni li Slovak Telekom abbużat mill-pożizzjoni dominanti tagħha billi kisbet kompressjoni tal-marġni bejn il-prezzijiet bl-ingrossa u l-prezzijiet għall-konsumatur bejn it-12 ta' Awwissu 2005 u l-31 ta' Diċembru 2010. Minoranza tastjeni. Il-maġġoranza tal-Kumitat Konsultattiv taqbel li l-prassi abbużivi ta' Slovak Telekom jistgħu jaffettwaw il-kummerċ bejn l-Istati Membri skont l-Artikolu 102 tat-TFUE. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li għandha tiġi imposta multa fuq Slovak Telekom u Deutsche Telekom. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li għal finijiet tal-kalkolu tal-multa, il-perjodu li fih sar il-ksur huwa ta' ħames snin u erba' xhur. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni fir-rigward tal-ammonti bażiċi tal-multi. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni li hemm ċirkustanzi aggravanti li għandhom ikunu kkunsidrati (reċividità). Minoranza tastjeni. Il-maġġoranza tal-Kumitat Konsultattiv taqbel mal-Kumitat li l-multa għandha tiżdied biex ikun hemm effett ta' deterrent. Minoranza tastjeni. Il-maġġoranza tal-Kumitat Konsultattiv taqbel mal-Kummissjoni fir-rigward tal-ammonti finali tal-multi. Minoranza tastjeni. L-uffiċjal tas-seduta oriġinarjament responsabbli għal dan il-każ kien is-Sur Michael Albers. Huwa organizza u mexxa s-seduta ta' smigħ orali u ppreżenta rapport interim lill-membru kompetenti tal-Kummissjoni skont l-Artikolu 14 tad-Deċiżjoni 2011/695/UE. Wara t-tluq tas-Sur Albers mill-Kummissjoni, jiena ħadt f'idejja dan il-każ mis-16 ta' Ottubru 2013. B'hekk, rigward il-passi proċedurali fis-seħħ qabel il-ħatra tiegħi, dan ir-rapport huwa bbażat fuq ir-riżultati tal-uffiċjal tas-seduta preċedenti. Dikjarazzjoni ta' Oġġezzjonijiet ("DO") indirizzata lil ST u DT ġiet adottata fis-7 ta' Mejju 2012. Fid-DO, il-Kummissjoni għall-ewwel sabet li ST kienet abbużat mill-pożizzjoni dominanti tagħha fis-suq għas-servizzi għall-aċċess għall-broadband għall-operaturi ("WBA") fit-Repubblika Slovakka, permezz tal-prassi segwenti: (i) rifjut ta' forniment u pressjoni tas-suq rigward id-diżaggregazzjoni taċ-ċirkwiti lokali ("ULL"), li jibda mit-12 ta' Awwissu 2005; (ii) kompressjoni tal-marġni u rifjut ta' forniment rigward il-WBA reġjonali, li tibda mis-6 ta' Ġunju 2007; u (iii) kompressjoni tal-marġni rigward il-WBA nazzjonali, li tibda mill-1 ta' Mejju 2004. Il-Kummissjoni kkonkludiet b'mod preliminari fid-DO li l-prassi tal-ST kienet ksur tal-Artikolu 102 TFUE, li beda fl-1 ta' Mejju 2004 u kien għadu għaddej meta saret id-DO. Fid-DO ssemma wkoll b'mod preliminari li DT kienet responsabbli għall-ksur issuspettat ta' ST minħabba li kienet il-kumpanija prinċipali u kienet f'pożizzjoni li tagħmel influwenza deċiżiva u fil-fatt eżerċitat dik l-influwenza. ST u DT ingħataw aċċess għall-fajl tal-Kummissjoni, permezz tal-aċċess għall-fajl fuq CD-ROMs fil-15 u t-18 ta' Mejju 2012. Fuq talba, ST ingħatat aċċess addizzjonali għall-fajl mid-DĠ Kompetizzjoni f'Lulju u Awwissu 2012. Fuq talba tal-ST, id-DĠ Kompetizzjoni żvelat xi partijiet tad-DO li qabel kienu tneħħew. Rigward partijiet oħra tad-DO, il-Kummissjoni aċċettat it-talba ta' DT għal trattament kunfidenzjali. F'Lulju 2012, DT ilmentat dwar il-kwalità tal-verżjoni Ġermaniża tad-DO li rċeviet. Xahar wara, id-DĠ Kompetizzjoni bagħtet rettifika. Bħala riżultat tat-talbiet ta' ST għal aċċess addizzjonali għall-fajl u l-ilment ta' DT, id-data tal-iskadenza għat-tweġiba għad-DO kienet estiża għaż-żewġ partijiet bi tliet ġimgħat, sas-6 ta' Settembru 2012. Fid-9 ta' Lulju 2012, l-uffiċjal tas-smigħ irċieva applikazzjoni minn Slovanet, li huwa operatur tat-telekomunikazzjoni alternattiv fir-Repubblika Slovakka, biex jinstema' bħala persuna terza. Slovanet wera "interess suffiċjenti" u għalhekk ġie aċċettat li jinstema' bil-miktub mill-Kummissjoni. Slovanet ma talabx li jieħu sehem fis-seduta ta' smigħ orali. Is-seduta ta' smigħ orali saret fis-6 u s-7 ta' Novembru 2012. Kemm ST u DT ipparteċipaw. Fis-6 ta' Diċembru 2013 u fl-10 ta' Jannar 2014, il-Kummissjoni indirizzat rispettivament lil St u DT Ittra tal-Fatti biex tiġbdilhom l-attenzjoni għall-provi ġodda li hija kellha l-intenzjoni li tuża f'deċiżjoni futura possibbli, u tathom l-opportunità li jippreżentaw kummenti bil-miktub. Il-Kummissjoni indikat ukoll li hija kellha l-intenzjoni li tikkunsidra li kull deċiżjoni futura indirizzata lil ST u DT għandha tkopri biss l-abbużi rigward l-aċċess għal ULL, u li l-perjodu tal-ksur konsegwentement beda fit-12 ta' Awwissu 2005 u kompla mill-inqas sal-31 ta' Diċembru 2010. Flimkien mal-Ittra tal-Fatti, il-Kummissjoni pprovdiet lil ST u DT b'aċċess għad-dokumenti kollha li kienu inklużi fil-fajl wara d-DO. Fuq it-talba ta' ST, id-DĠ Kompetizzjoni żvela partijiet li qabel kienu mneħħija minn dokument imsemmi fl-Ittra tal-Fatti, kif ukoll ipprovda lil ST u DT b'dokumenti addizjonali li ma kinux oriġinarjament fil-fajl tal-Kummissjoni. Wara talba għal estensjonijiet tal-iskadenza għal tweġba li ngħataw mid-DĠ Kompetizzjoni, ST u DT wieġbu bil-miktub għall-Ittra tal-Fatti, rispettivament, fil-21 ta' Frar (ST) u fis-6 ta' Marzu (DT) 2014. Fit-tweġiba tiegħu għall-Ittra tal-Fatti u f'ittra sussegwenti tat-8 ta' April 2014 indirizzata lid-DĠ Kompetizzjoni, DT talbet seduta ta' smigħ orali. Id-DĠ Kompetizzjoni rrifjuta din it-talba permezz tal-ittri tal-21 ta' Marzu u l-15 ta' April 2014, u fl-4 ta' Settembru 2014, DT irreferiet il-kwistjoni lili. Jien irrifjutajt din it-talba għar-raġuni li l-Ittra tal-Fatti ma kinitx tintitola lil DT għal seduta ta' smigħ orali, u li min-naħa l-oħra, l-Ittra tal-Fatti ma setgħetx tiġi kkunsidrata bħala DO Supplimentari minħabba li ħolqietx oġġezzjonijiet ġodda jew biddlet l-oġġezzjonijiet stabbiliti fid-DO. Fis-16 ta' Jannar 2014, ST talbet aċċess għal kull kalkolu tal-kompressjoni tal-marġni rivedut li l-Kummissjoni setgħet għamlet mill-adozzjoni tad-DO. Hija sostniet li dawn il-kalkoli kellhom jiġu inklużi fl-Ittra tal-Fatti u li kienu meħtieġa għall-eżeċizzju xieraq tad-dritt ta' ST li tinstema'. DT għamlet ukoll talba simili mad-DĠ għall-Kompetizzjoni fl-1 ta' Marzu 2014. Id-DĠ għall-Kompetizzjoni rrifjuta t-talbiet taż-żewġ partijiet, filwaqt li ġibed l-attenzjoni li f'dan l-istadju tal-proċedura l-Kummissjoni kienet beħsiebha li f'deċiżjoni futura possibbli żżomm l-istess prinċipji tal-kompressjoni tal-marġni u tal-formuli użati fid-DO, u taġġorna l-kalkoli billi taċċetta ċerti argumenti ta' ST u l-kalkoli kif stipulat fit-tweġiba ta' ST għad-DO, u billi jiġu ribattuti oħrajn. Madankollu, sabiex ikun hemm trasparenza, waqt il-laqgħat dwar is-sitwazzjoni attwali li saru f'Settembru 2014, id-DĠ Kompetizzjoni wera lil ST u DT il-kalkoli tal-kompressjoni tal-marġni u spjega fid-dettall il-bidliet li saru fil-kalkoli u l-metodoloġija użata, u wieġeb għal għadd ta' mistoqsijiet mill-partijiet. Fis-6 ta' Ottubru 2014, irċevejt ittra mingħand ST u DT li sostnew li matul il-laqgħat dwar is-sitwazzjoni attwali, id-DĠ Kompetizzjoni kien ippreżenta lilhom fatti u metodoloġiji ġodda, b'mod partikolari fir-rigward tal-kalkoli tal-kompressjoni tal-marġni, u talbu l-opportunità li jinstemgħu dwar dan bil-miktub u waqt seduta ta' smigħ orali. Wara rieżami bir-reqqa, irrifjutajt dawn it-talbiet minħabba li fl-abbozz tad-deċiżjoni, il-Kummissjoni ma ntroduċietx xi prinċipji u approċċi ġodda għad-detriment tal-partijiet f'dan ir-rigward. DT talab ukoll aċċess għat-tweġiba ta' ST għall-Ittra tal-Fatti. Id-DĠ Kompetizzjoni aċċetta din it-talba biss biex ikun trasparenti, u jkollu l-opportunità li jipprovdi kummenti ulterjuri. Skont l-Artikolu 16 tad-Deċiżjoni 2011/695/UE, eżaminajt jekk l-abbozz tad-deċiżjoni jindirizzax biss l-oġġezzjonijiet li rigward tagħhom ST u DT ingħataw l-opportunità li jesprimu l-fehmiet tagħhom, u wasalt għal konklużjoni pożittiva. B'mod ġenerali, nikkonkludi li l-partijiet kollha rnexxielhom jeżerċitaw b'mod effettiv id-drittijiet proċedurali tagħhom f'dan il-każ. Brussell, l-10 ta' Ottubru 2014. Fil-15 ta' Ottubru 2014, il-Kummissjoni adottat deċiżjoni skont l-Artikolu 7 tar-Regolament (KE) Nru 1/2003 ("id-Deċiżjoni"), indirizzata lil Slovak Telecom ("SK") u Deutsche Telekom ("DT"), il-kumpanija prinċipali, li timponi multa fuq ST u DT għall-ksur tal-Artikolu 102 TFUE u l-Artikolu 54 tal-Ftehim taż-ŻEE. Id-Deċiżjoni tikkonċerna l-imġieba ta' esklużjoni ta' ST (rifjut ta' forniment u pressjoni tas-suq), fir-rigward tal-infrastruttura tradizzjonali ta' broadband tagħha. Id-Deċiżjoni tkopri l-perjodu mit-12 ta' Awwissu 2005, meta ST ippubblikat offerta ta' referenza dwar l-aċċess separat ("RUO") li stabbilixxiet klawżoli u kundizzjonijiet inġusti għall-aċċess, sal-31 ta' Diċembru 2010 (tul globali ta' ħames snin u erba' xhur). Fit-13 - 15 ta' Jannar 2009 il-Kummissjoni spezzjonat skont l-Artiklu 20(4) tar-Regolament (KE) Nru 1/2003 il-postijiet tan-negozju ta' ST. Il-Kummissjoni nediet proċedimenti fit-8 ta' April 2009 kontra ST u fit-13 ta' Diċembru 2010 kontra DT. Fis-7 ta' Mejju 2012 il-Kummissjoni adottat Dikjarazzjoni ta' Oġġezzjonijiet ("DO") tenfasizza l-fehma preliminari tagħha li ST setgħet imponiet pressjoni fuq is-suq fejn għandu x'jaqsam l-aċċess għal-linji lokali disassoċjati (unbundled local loops, "ULL") tagħha u l-aċċess għal broadband għall-operaturi (wholesale broadband access, "WBA") lill-kompetituri tagħha, u jista' jkun li rrifjutat aċċess għall-ewwel tnejn minn dawn il-prodotti għall-operaturi. Il-Kummissjoni kellha l-fehma preliminari li DT taf tkun responsabbli għall-imġiba tas-sussidjarja tagħha abbażi tar-responsabbiltà tal-impriżi prinċipali. Fis-6 - 7 ta' Novembru 2012 kienu organizzati Seduti Orali. Fis-6 ta' Diċembru 2013 ntbagħtet Ittra tal-Fatti lil ST u fl-10 ta' Jannar 2014 lil DT sabiex tipprovdilhom l-opportunità li jikkummentaw fuq l-evidenza addizzjonali. Fid-9 ta' Ottubru 2014, ġie kkonsultat il-Kumitat Konsultattiv dwar Prattiki Restrinġenti u Pożizzjonijiet Dominanti. Fl-10 ta' Ottubru 2014 l-Uffiċjal tas-Seduta ħareġ ir-rapport finali tiegħu. Id-deċiżjoni finali adottata f'dan il-każ tikkonċerna l-imġiba abbużiva ta' ST fir-rigward ta' aċċess għall-ULL tagħha. ST, l-operatur tat-telekomunikazzjoni stabbilit fir-Repubblika Slovakka, hija s-sid tal-uniku netwerk ta' aċċess nazzjonali fiss tar-ram. Skont il-qafas regulatorju tal-UE għall-komunikazzjoni elettronika u skont Deċiżjoni regulatorja tar-regulatur Slovakk tat-telekomunikazzjoni ("TUSR"), ST għandha tagħti aċċess għall-ULL fin-netwerk tagħha lil operaturi alternattivi ("OA"). ST għandha monopolju fis-suq tal-operaturi għall-aċċess tal-ULL u pożizzjoni dominanti fis-suq tal-bejgħ bl-imnut tal-massa għal servizzi ta' broadband fiss. Bħala konsegwenza tal-imġiba abbużiva ta' ST, l-OA ma kellhomx aċċess għall-ULL u għalhekk ma setgħux jidħlu fis-suq tal-bejgħ bl-imnut tal-broadband b'mod li jippermettilhom li joffru servizzi ta' broadband ta' kwalita għolja għall-konsumaturi u li jikkompetu effettivament ma' ST. Id-Deċiżjoni tiddefinixxi suq nazzjonali tal-bejgħ bl-imnut tal-massa għal servizzi broadband offruti minn post fiss (sew jekk bil-wajer sew mingħajru). Is-suq tal-prodotti jkopri konnessjonijiet ta' broadband fuq netwerks xDSL, fibrottiċi, kejbil tat-TV u netwerks tal-FWA. Servizzi ta' broadband mobbli mhumiex inklużi fis-suq rilevanti, b'mod partikulari peress li jeżistu differenzi sinifikanti fil-profili ta' kwalità u użu ta' dejta bejn servizzi ta' broadband mobbli u fiss matul il-perjodu ta' ksur. Il-prezzijiet u l-iżviluppi tal-prezzijiet, kif ukoll l-evidenza ta' bdil ta' servizzi, ukoll ma jippermettux il-konklużjoni li s-servizzi ta' broadband fiss u mobbli jiffurmaw parti mill-istess suq rilevanti. Is-suq ġeografiku rilevanti għall-konsumaturi għal servizzi ta' broadband fiss u s-suq ġeografiku rilevanti għall-operaturi għal aċċess tal-ULL huma nazzjonali minħabba li ST (kemm fis-suq għall-konsumaturi u kemm fis-suq għall-operaturi) u operaturi oħra (fis-suq għall-konsumaturi) jaġixxu uniformament (l-istess prezz, termini u kundizzjonijiet) madwar iż-żona tan-netwerk tagħhom. Din id-definizzjoni tas-suq hija f'konformità mal-prattika deċiżjonali tal-Kummissjoni f'każi ta' telekommunikazzjoni (Deutsche Telekom, Telefónica, Telekommunikacja Polska). Id-Deċiżjoni tikkonkludi li ST qegħda f'pożizzjoni ta' monopolju fis-suq tal-ULL għall-operaturi u ma hemm ebda restrizzjonijiet diretti jew indiretti fil-forma ta' kompetizzjoni attwali jew potenzjali, li tista' tillimita l-poter tas-suq ta' ST bħala fornitur ta' servizzi tal-ULL. L-eżistenza ta' ostakli għolja għal dħul, li tagħmel ir-replikazzjoni tan-netwerk ta' ST f'termini ta' kopertura ġeografika u teknika impossibbli, tispjega, b'mod partikulari l-assenza ta' kompetizzjoni. Din il-konklużjoni fid-Deċiżjoni hija konsistenti kemm mal-prattika deċiżjonali passata tal-Kummissjoni u mar-regulazzjoni ta' swieq ta' telekomunikazzjoni. Fir-rigward tal-pożizzjoni ta' ST fis-suq għall-konsumaturi id-Deċiżjoni tikkonkludi li, matul il-perjodu analizzat, ST kellha pożizzjoni dominanti fis-suq tal-massa għall-konsumaturi għal servizzi ta' broadband offrut f'lokazzjoni fissa. Is-sehem mis-suq ta' ST abbażi tan-numru ta' abbonati varja bejn 35 % - 55 % matul il-perjodu ta' ksur. It-tieni l-akbar kompetitur, UPC, kellu sehem mis-suq kważi ħames darbiet inqas (u jonqos) (5 % - 15 % fl-2010). Għalkemm ST iffaċċat xi kompetizzjoni minn OA (b'mod partikulari fir-rigward tal-introduzzjoni gradwali ta' netwerks tal-fibra), dawn il-kompetituri ma setgħux jeżerċizzaw restrizzjoni suffiċjenti fuq ST. Pereżempju, minkejja l-investiment qawwi tagħha fl-introduzzjoni tal-fibra u l-kummerċjalizzazzjoni, Orange baqgħet biss attur marġinali fis-suq b'sehem ta' 0 % - 10 % fl-2010. Id-Deċiżjoni turi li minkejja li għadd kbir ta' OA kellhom interess qawwi li jottjenu l-ULL, ST stabbilixxiet klawżoli u kundizzjonijiet inġusti fl-Offerta tagħha ta' Referenza dwar l-Aċċess Separat (RUO), sabiex trendi l-aċċess separat għaċ-ċirkwit lokali inaċċettabbli għall-OA, u b'hekk iddewwem, tagħmel diffiċli u tipprevjeni l-entrata tagħhom fis-suq għall-konsumaturi tas-servizzi broadband. ST żammet informazzjoni mill-OA dwar in-netwerk meħtieġa għall-aċċess separat għaċ-ċirkwit lokali, li ma ppermettietx l-OA jippreparaw pjanijiet xierqa ta' direzzjoni tan-negozju. ST naqqset artifiċjalment il-kamp ta' applikazzjoni tal-obbligi ta' aċċess separat, billi: irrifjutat li tipprovdi aċċess għal-linji li minnhom ebda servizz ma kien qed jiġi pprovdut iżda li kienu koperti bin-netwerk ta' ST ("linji passivi"), u għalhekk irriservat għaliha konsumaturi potenzjali. irrifjutat li tipprovdi aċċess maqsum għal-linji li minnhom pjanijiet ta' telefonati soċjali bħall-"ST Mini" kienu pprovduti, bil-konsegwenza li ST abbużivament irriservat għaliha dawn il-konsumaturi potenzjali tad-DSL. irrifjutat li tipprovdi aċċess għal 75 % tal-linji koperti mill-obbligi ta' aċċess separat tagħha minħabba regola ta' ġestjoni ta' firxa ta' sikurezza allegatament intenzjonata li tipprevjeni interferenzi u problemi ta' dijafonija li x'aktarx jidher meta servizzi diversi jużaw l-istess linji telefoniċi. ST skoraġġiet lill-OA milli jsibu aċċess separat billi stabilixxiet klawżoli u kundizzjonijiet inġusti oħra fir-RUO tagħha. ST applikat klawżoli u kundizzjonijiet inġusti fir-rigward ta' tiswijiet, bħall-possibbiltà li unilateralment titfa' r-responsabbiltà tagħha fuq l-OA f'każ ta' kooperazzjoni insuffiċjenti fit-tiswijiet; ST talbet garanzija bankarja ta' ammont sproporzjonat meta mqabbel mar-riskji u l-kostijiet ta' ST sabiex tipprovdi aċċess għaċ-ċirkwiti lokali. Il-kalkoli fid-Deċiżjoni jieħdu kont tad-dejta ta' ST u juru li kompetitur ugwalment effiċjenti li juża l-aċċess fil-livell ta' operatur tal-ULL ta' ST kien qiegħed jaffaċċa marġni sinifikatament negattivi u ma setax jirreplika bi profitt il-portafoll ta' konsum ta' broadband ta' ST fuq bażi permanenti. Dan huwa veru anki jekk servizzi addizzjonali (servizzi tal-vuċi, IPTV, servizzi multi-play) f'portafoll iktar 'l isfel fil-katina ta' attivitajiet jittieħed kont tagħhom. L-inklużjoni ta' servizzi tal-vuċi (aċċess għall-vuċi, użu tal-vuċi) isservi ta' verifika tas-sensittività minħabba li dawn is-swieq mhumiex indirizzati mid-Deċiżjoni preżenti. L-imġieba ta' ST iddeprivat lill-OA mill-possibbiltà li jikkompetu effettivament ma' ST u atturi oħra billi ddependew fuq aċċess għall-ULL u jingaġġaw fil-kompetizzjoni fis-suq tal-massa għall-konsumaturi għal servizzi ta' broadband fiss. B'konformità mal-istrateġija ta' ST, l-imġieba tagħha pprekludiet lill-OA mis-segment tal-xDSL ibbażat fuq il-ULL tas-suq għall-konsumaturi. B'dan il-mod, hija artifiċjalment ħolqot ostakoli għad-dħul fis-suq għall-konsumaturi billi tagħmel il-kompetizzjoni fuq is-suq għall-konsumaturi iktar diffiċli u għaldaqstant inqas effettiva, inkluża l-kompetizzjoni bbażata fuq in-netwerk tal-OA stess (kompetizzjoni bbażata fuq l-infrastruttura). L-iskjerament lokali tan-netwerks tal-OA ma jistax jegħleb dawn l-effetti negattivi. Mingħajr l-imġieba ta' esklużjoni ta' ST x'aktarx li l-kompetizzjoni kienet tkun iktar effettiva madwar it-territorju kollu tas-Slovakkja u anki fiż-żoni b'densità għolja, fejn kien hemm kompetizzjoni bbażata fuq l-infrastruttura. Tali dħul u r-reazzjoni kompetittiva li kienet tqajjem mingħand ST u fornituri oħra tal-broadband x'aktarx li kienu jibbenifikaw lil konsumaturi permezz ta' għażla ikbar, prezzijiet orħos u kwalità ogħla ta' servizzi. Id-Deċiżjoni ssib li DT hija responsabbli għall-ksur bħala l-kumpanija prinċipali. Fir-rigward tal-abbiltà li teżerċita influenza deċiżiva fuq ST, id-Deċiżjoni tirreferi prinċiparjament għall-fatt li (i) DT hija azzjonista ta' maġġoranza b'51 % u li l-Istat Slovakk, li tiegħu huma d-49 % li jifdal, ma għandu ebda drittijiet ta' minorità partikulari; u (ii) li DT tista' tinnomina l-maġġoranza tal-Bord ta' Diretturi (BtD). L-eżerċizzju ta' influenza deċiżiva huwa muri b'mod partikulari bil-preżentazzjoni ta' (i) trikkib bejn il-persunal ta' maniġment superjuri bejn DT u ST; (ii) evidenza tal-influenza ta' DT fuq il-proċess ta' teħid ta' deċiżjoni tal-BtD ta' ST; u (iii) rappurtaġġ upstream minn ST għal DT. L-evidenza tikkostitwixxi korp ta' evidenza konsistenti li tistabbilixxi l-eżistenza ta' unità ekonomika bejn DT u ST. Sakemm kwalunkwe mill-prattiki abbużivi identifikati għadhom għaddejjin, ST u DT huma meħtieġa li jtemmu tali ksur, u minn issa 'l quddiem li għandhom iżommu lura minn kwalunkwe prattiki li jkollhom l-istess oġġett jew effett, jew simili, kif deskritt fid-Deċiżjoni. Id-Deċiżjoni timponi multa ta' EUR 38 838 000 in solidum fuq DT u ST, u multa ta' EUR 31 070 000 fuq DT. Din il-multa hija stabbilita waqt li jittieħed kont tal-valur ta' bejgħ fis-suq rilevanti, tal-livell ta' gravità tal-ksur u l-perjodu tal-ksur li kien ta' 5 snin u 4 xhur, tal-fatt li DT kienet diġa kkommettiet ksur simili fl-2003 u tal-ħtieġa li tiġi żgurata d-deterrenza. Wara numru ta' investigazzjonijiet, jidher li kwantitajiet sinifikanti ta' drappijiet b'malja miftuħa tal-fibri tal-ħġieġ ta' subintestaturi HS 7019 40, 7019 51 u 7019 59, mibgħuta lejn l-UE b'mod ġenerali minn Singapore, qed jiġu ddikjarati għar-rilaxx għaċ-ċirkolazzjoni libera fl-Unjoni bħala li għandhom l-oriġini preferenzjali ta' wieħed mill-pajjiżi li jappartjenu lill-gruppi ta' akkumulazzjoni reġjonali I jew III, mingħajr ma jkunu intitolati għaliha. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7769 — Gilde Fund IV/Parcom Fund IV/Koninklijke Ten Cate, f'dan l-indirizz:
Extracted from C_314_2015.html